Teknologian tutkimuskeskus VTT Oy

**TEKNOLOGIAN TUTKIMUSKESKUS VTT Oy PÖYTÄKIRJA**

 11.4.2024

**VARSINAINEN YHTIÖKOKOUS 1/2024**

Aika 11.4.2024 klo 9.00. – 9.55.

Paikka: Työ- ja elinkeinoministeriö, Aleksanterinkatu 4

Läsnä Kokouksessa oli läsnä seuraava osakkeenomistaja edustaen alla mainittua osakekantaa:

 Suomen valtio, 2525 osaketta ja ääntä

 edustajanaan ministeri Wille Rydman edustaen yhtiön koko osakekantaa.

 Lisäksi kokouksessa olivat läsnä:

TEM

erityisavustaja Lassi Noponen

 osastopäällikkö Juhapekka Ristola

 erityisasiantuntija Anni Kaukoranta

 VTT

hallituksen puheenjohtaja Pekka Tiitinen

toimitusjohtaja Antti Vasara

 lakiasiainjohtaja Matti Karhunen

1 § Kokouksen avaus

Hallituksen puheenjohtaja Tiitinen avasi kokouksen.

2 § Kokouksen puheenjohtajan ja sihteerin valitseminen

Rydman valittiin kokouksen puheenjohtajaksi ja Karhunen sihteeriksi.

3 § Kokouksen laillisuus ja päätösvaltaisuus

Kokous, jossa koko osakekanta ja -pääoma olivat edustettuina, todettiin lailliseksi ja päätösvaltaiseksi.

4 § Esityslistan hyväksyminen kokouksen työjärjestykseksi

 Hyväksyttiin esityksen mukaisesti.

5 § Pöytäkirjan tarkastaminen

Pöytäkirjan tarkastajiksi valittiin Juhapekka Ristola ja Anni Kaukoranta.

6 § Tilinpäätöksen esittäminen

Esitettiin tilinpäätös ja toimintakertomus tilikaudelta 1.1.2023 – 31.12.2023.

Esitettiin tilintarkastuskertomus, joka otettiin pöytäkirjan liitteeksi.

Toimitusjohtajan katsauksessa esitettiin ajankohtaiset asiat.

7 § Päätökset

 Päätettiin vahvistaa tilinpäätös

 Esitys voittoa tai tappiota koskeviksi toimenpiteiksi

Emoyhtiö Teknologian tutkimuskeskus VTT Oy:n jakokelpoinen vapaa oma pääoma 31.12.2023 on 160.605.475,97 euroa, josta tilikauden voitto 2.516.311,34 euroa.

VTT-lain (761/2014) 3§:n mukaan yhtiön voitto käytetään kokonaisuudessaan yhtiön omaan tutkimustoimintaan, osaamisen kehittämiseen ja tutkimustulosten levittämiseen.

Hallitus esittää, että osinkoa ei jaeta, vaan Teknologian tutkimuskeskus VTT Oy:n tilikauden voitto 2.516.311,34 euroa siirretään edellisten tilikausien voittovaroihin.

Päätettiin esityksen mukaisesti.

Päätettiin myöntää vastuuvapaus hallituksen jäsenille ja toimitusjohtajalle.

 Hallituksen jäsenten ja tilintarkastajan palkkioista päättäminen

Päätettiin vahvistaa hallituksen jäsenten palkkiot siten, että kuukausipalkkiona maksetaan hallituksen puheenjohtajalle 2000 euroa kuukaudessa, varapuheenjohtajalle ja hallituksen valiokunnan puheenjohtajana toimivalle jäsenelle 1100 euroa kuukaudessa ja jäsenelle 900 euroa kuukaudessa sekä kullekin kokouspalkkiona 600 euroa kokoukselta. Kokouspalkkiot maksetaan hallituksen ja sen asettamien valiokuntien kokouksista.

Päätettiin, että tilintarkastajalle maksetaan palkkio kohtuullista laskua vastaan.

Matkakustannukset korvataan kulloinkin voimassa olevan yhtiön matkustussäännön tai sen puuttuessa valtion matkustussäännön mukaisesti.

Päätettiin, että hallituksen jäsenten lukumäärä on seitsemän.

8 § Hallituksen jäsenten valitseminen

Päätettiin valita suostumustensa mukaisesti uusiksi hallituksen jäseniksi Sonja Hämäläinen, Outi Ervasti, Jukka Kola, Erno Muuranto, Kaarina Muurinen, Kai Seikku ja Pekka Tiitinen.

Päätettiin valita hallituksen puheenjohtajaksi Pekka Tiitinen ja varapuheenjohtajaksi Sonja Hämäläinen.

 Tilintarkastajan valinta

Päätettiin, että nykyinen tilintarkastaja, KHT-yhteisö KPMG Oy Ab (Y-tunnus: 1805485-9) jatkaa tehtävässään päävastuullisena tilintarkastajanaan Mikko Luoma.

9 § VTT:n johdon katsaus palkitsemispolitiikasta, yritysvastuusta ja riskienhallinnasta

 Käsiteltiin johdon katsaus palkitsemispolitiikasta, yritysvastuusta ja riskienhallinnasta.

10 § Elinkeino- ja omistajapoliittiset tavoitteet

Todettiin työ- ja elinkeinoministeriön hyväksymät elinkeino- ja omistajapoliittiset tavoitteet Teknologian tutkimuskeskus VTT Oy:lle vuosille 2024-2027.

11 § Kokouksen päättäminen

Puheenjohtaja päätti kokouksen.

Vakuudeksi

 \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Wille Rydman Matti Karhunen

puheenjohtaja sihteeri

Pöytäkirja tarkastettu ja hyväksytty

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Juhapekka Ristola Anni Kaukoranta

LIITTEET

* Valtakirja
* Tilinpäätös ja toimintakertomus
* Elinkeino- ja omistajapoliittiset tavoitteet VTT:lle 2024-2027
* Vastuullisuusraportti
* Palkitsemisraportti
* Riskienhallinnan raportti